O río Sena (Seine en francés, ) ye un río francés, con naixedero en Source-Seine (Costa d'Oro, Borgonya), a bells 471 metros d'altaria sobre o libel d'a mar, en a plana de Langres, y que dende o naixedero marcha enta o norueste dica desauguar en a badía d'a Sena (Canal d'a Manga, Ocián Atlantico), entre le Havre (Alta Normandía) y Honfleur (Baixa Normandía), dimpués d'un recorrito de 776 km de longaria. Drena una cuenca hidrolochica d'una superficie de 78.650 km², con un cabal meyano de 500 m³/s, agrupando a suya cuenca alto u baixo a un 30% d'o total d'a población de Francia.